Bazilikata

Bazilikata (it. Basilicata) – pietinės Italijos regionas. Ribojasi su Apulija rytuose, Jonijos jūra pietryčiuose, Kalabrija pietuose bei Tirėnų jūra ir Kampanija rytuose. Regione gyvena 0,6 mln. žmonių, sostinė Potenca. Geografija Regionas labai kalnuotas, aukščiausias taškaš pietinėje Apeninų dalyje yra Polino kalnas (2233 m aukščio). Vulturos kalnas šiaurės vakaruose yra užgesęs ugnikalnis (1330 m). Prie Taranto įlankos plyti lyguma. Per Bazilikatą teka Agrio, Sinio, Bradano upės. Miškingumas – 25 %. Įsteigtas Polino nacionalinis parkas. Dėl kalnuoto kraštovaizdžio susisiekimas regione buvo sunkus iki modernių laikų ir Bazilikata buvo mažiausiai išsivysčiusi Italijos provincija. Dėl plataus masto emigracijos Bazilikatoje XX a. gyventojų padaugėjo tik 12 %, tai žemiausias rodiklis tarp Italijos regionų. Tai taip pat buvo vargingiausias regionas, bet prieš kelerius metus ten buvo atrasta nafta. Bazilikata padalinta į dvi provincijas: Materos provincija Potencos provincija Didžiausi miestai Potenca Matera Pističis Melfis Polikoras Galerija Šaltiniai